paragraph_text: Studirao je teologiju i pravo u Jeni i od 1811. godine počinje raditi kao odvjetnik. Kartografijom se aktivnije počinje baviti ranih 1840-ih godina kada ostvaruje plodnu suradnju s izdavačem J. Meyerom odnosno njegovom kućom Bibliographisches Institut. Poznat je po kvalitetnim geopolitičkim zemljovidima, osobito onim u atlasima Atlas Zum Handgebrauche für die Gesammte Erdbeschreibung iz 1841. odnosno Grosser Hand-Atlas iz 1846. godine.